## Kriteriji za financiranje razvojnih programa

### NN 100/2002 (28.8.2002.), Kriteriji za financiranje razvojnih programa

# FOND ZA RAZVOJ I ZAPOŠLJAVANJE

1653

Temeljem članka 5. Pravilnika o uvjetima i načinu korištenja sredstava
Fonda za razvoj i zapošljavanje (»Narodne novine« 65/02.) uprava Fonda, u
skladu s odlukom Upravnog odbora, objav­ljuje

## KRITERIJI

### za financiranje razvojnih programa

I. NAMJENA SREDSTAVA

Fond će financiranjem razvojnih programa u gospodarstvu i
infrastrukturnih ili sličnih projekata za gospodarski razvoj kroz kreditiranje,
subvencije ili potpore osiguravati sredstva poduzetnicima ili jedinicama
lokalne/područne samouprave prema uvjetima iz ovih Kriterija.

Sredstva su prije svega namijenjena za razvojne programe i projekte koji
su:

– temeljeni na tržišnoj konkurentnosti

– u funkciji povećavanja zapošljavanja

– izvozno usmjereni

– u funkciji ulaganja i povećanja vrijednosti imovine

– pretežno orijentirani na domaće resurse

– u funkciji razvoja poduzetništva i gospodarstva, tehno­loškog i
znanstvenog razvoja, razvoja određene sredine/ regije i dr.

II. KORISNICI SREDSTAVA

Korisnici sredstava mogu biti:

– poduzetnici (trgovačka
društva, obrti, zadruge i dr.)

– jedinice lokalne i područne
(regionalne) samouprave i korisnici sredstava Fonda za regionalni razvoj

– institucije poduzetničkih
razvojnih centara, inkubatora, teh­noloških parkova i dr.

III. PODUZETNIČKI
PROGRAMI

1. POSTUPAK PODNOŠENJA
ZAHTJEVA

Pojedinačni poduzetnički programi financirat će se kreditiranjem
projekata poduzetnika (trgovačkih društava), prema ovim Kriterijima.

Tražitelj kredita, temeljem
objavljenog javnog natječaja Fonda, podnosi Zahtjev za financiranje razvojnog
programa nepo­sred­no Fondu ili putem županije. Obrazac Zahtjeva utvrđuje
Uprava Fonda.

2. KRITERIJI ZA VREDNOVANJE PROGRAMA

Odabir razvojnih programa poduzetnika utvrđuje se redoslijedom onih
programa koji udovoljavaju sljedećim kriterijima za vrednovanje programa:

if !supportEmptyParas endif

|  |  |  |  |
| --- | --- | --- | --- |
| **Redni  broj** | **Naziv kriterija** | **Značaj kriterija** | **Vrijednost kriterija**  if !supportEmptyParas endif |
| 1. | Povećanje broja zaposlenih | Najbolji je program za koji se traži najmanji iznos sredstava   Fonda po jednoj novoj, stalno zaposlenoj osobi. | 0,40 |

if !supportEmptyParas endif

| 2. | Povećanje izvoza – minimalno  40% ukupnog prihoda | Najbolji je program koji ima najveću vrijednost izvoza    po zaposlenom. | 0,40 |
| 3. | Dodana vrijednost | Najbolji je onaj program koji daje najveću dodanu vrijednost po jedinici uloženih sredstava Fonda s time da dodanu vrijednost čine bruto dobit + amortizacija + plaće + obračunati PDV – ulazni PDV – subvencije | 0,20 |

if !supportEmptyParas endif

if !supportEmptyParas endif

3. KREDITNI UVJETI ZA
POJEDINAČNE PROGRAME

Sredstva se poduzetnicima
odobravaju neposredno, a u najmanjem iznosu od 300.000,00 kn, uz sljedeće
uvjete:

|  |  |
| --- | --- |
| 1.   Rok otplate | •  do 10 godina |
| 2.   Poček otplate | • do 3 godine |
| 3.   Vlastita sredstva | U svim programima obvezno je vlastito učešće nositelja razvojnog programa   u stvarima, pravima ili novcu od najmanje 20%. |
| 4. Bankarska sredstva od          najmanje 20% i učešće          Fonda | 1.  za 40% realiziranog prihoda izvozom kamata je 1% manja od odobrene       bankarske kamate  2.  za 50% realiziranog prihoda izvozom kamata je 2% manja od odobrene       bankarske kamate  3.  za 60% realiziranog prihoda izvozom kamata je 3% manja od odobrene       bankarske kamate  4.  za više od 70% realiziranog prihoda izvozom kamata je 0%   Ocjenu opravdanosti izvršit će poslovne banke koje su učestvovale u financiranju   razvojnog programa.  if !supportEmptyParas endif |
| 5.  Sredstva Fonda (bez učešća        banaka) do najviše 80% | 1.  za 40% realiziranog prihoda izvozom kamata je 1% manja od eskontne       stope Hrvatske narodne banke  2.  za 50% realiziranog prihoda izvozom kamata je 2% manja od eskontne stope Hrvatske         narodne banke  3.  za 60% realiziranog prihoda izvozom kamata je 3% manja od eskontne stope      Hrvatske narodne banke  4.  za više od 70% realiziranog prihoda izvozom kamata je 0% |
| 6.   Obračun i plaćanje kamata | •  mjesečni, odnosno prema uvjetima s poslovnim bankama   •  obračunate kamate za vrijeme korištenja kredita i počeka pripisuju se glavnici |
| 7.   Način izračuna kamata | •  dekurzivni, konformni kamatnjak |
| 8.   Način otplate glavnice | •   jednake otplatne kvote (mjesečne ili kvartalne) ili prema uvjetima poslovne banke |
| 9.   Naknada (trošak obrade) | • 1% od iznosa kredita |
| 10.  Obvezni instrumenti         osiguranja naplate | •  osobne zadužnica vlasnika ili članova NO tvrtke korisnika kredita i članova Uprave   •  mjenice i/ili zadužnice tvrtke korisnika kredita  •  prijenos prava vlasništva nekretnina i pokretnina (ranije stečenima ili u vrijeme       ulaganja u poslovni program) čija procijenjena ili knjigovodstvena vrijednost ne smije     biti manja od iznosa kredita uvećanog za ukupno ugovorene kamate |
| 11.  Ostali instrumenti osiguranja          naplate (po potrebi) | •   garancija banke   •   garancija HAMAG-a  •   police osiguranja protiv komercijalnih rizika i police osiguranja dugotrajne       imovine, sve vinkulirano u korist Fonda  •   drugi za Fond prihvatljivi instrumenti  if !supportEmptyParas endif |

if !supportEmptyParas endif

4. RANGIRANJE I ODABIR RAZVOJNIH PROGRAMA

Razvojne programe prikupljene javnim natječajem Fond rangira sukladno objavljenim
uvjetima, te se utvrđuje lista prioriteta za financiranje, a sukladno
raspoloživim novčanim sredstvima Fonda.

Fond može od banaka ili drugih stručnih institucija i osoba tražiti
ocjenu opravdanosti razvojnih programa tražitelja kredita radi donošenja
konačne ocjene o odabiru programa. Konačni odabir projekta utvrđuje se odlukom
Upravnog odbora Fonda.

5. UGOVARANJE

Fond obavlja ugovaranje kredita s poduzetnikom temeljem Odluke o
odobrenju kredita koja sadrži sljedeće sastavnice:

– naziv korisnika

– iznos kredita

– namjenu kredita

– način i rok
korištenja kredita

– način otplate
kredita

– način osiguranja
naplate kredita

– ostale uvjete i
obveze korisnika kredita.

Izvršenje i
praćenje kredita obavljat će poslovna banka s kojom Uprava Fonda sklopi ugovor.

6. IZVRŠAVANJE ODLUKA

Korištenje kredita ostvaruje se temeljem dokumentacije kojom se dokazuje
usklađenost zahtjeva za trošenjem odobrenih sredstava s namjenom iz Odluke o
odobrenju kreditu, a u vremenu koje odredi Fond. Sredstva kredita mogu se koristiti
nakon osiguranja njegove naplate osim za dio kredita kojim se plaćaju stečene
nekretnine i/ili pokretnine u sklopu razvojnog programa poduzetnika.

7. KONTROLA NAMJENSKE UPOTREBE KREDITA

Korisnik kredita dužan je iskoristiti kredit za namjenu navedenu u
Odluci o odobrenju kredita, a ako to ne učini, dužan je kredit vratiti odmah i
u cijelosti.

Korisnik kredita dužan je iskorišteni kredit vratiti odmah i u
cijelosti, ukoliko ne plati tri uzastopne rate kredita i pripadajuće kamate.

8. NADZOR NAD POSLOVANJEM KORISNIKA KREDITA

Korisnik kredita će predstavniku Fonda omogućiti u cijelom razdoblju
povrata kredita nadzor i provjeru ostvarivanja ciljeva iz razvojnog programa.

U onim programima koje kreditira Fond bez poslovnih banaka i za koje
Fond ocijeni potrebnim, korisnik kredita će dopustiti, na prijedlog
predsjednika Uprave Fonda, imenovanje predstavnika Fonda u tijela nadzora
društva.

Fond može ovlastiti financijsku ili drugu stručnu instituciju da u svrhu
kontrole namjenske upotrebe kreditnih sredstava ili poslovanja, sukladno
razvojnom programu vrši nadzor u ime i za račun Fonda.

IV. PODUZETNICI POČETNICI
(START UP PROGRAMI)

Programi poduzetnika početnika razumijevaju primjenu poslovnih procesa
više složenosti, pa je potrebno veće učešće Fonda u sudjelovanju upravljanja
tim procesima. Stoga će Fond ulaziti u vlasničku glavnicu – temeljni kapital
trgovačkog društva od najmanje 50% ili će kod kreditiranja dodatno osiguravati
ulaskom u upravljanje, odnosno nadzor pod posebnim uvjetima. Kreditiranje
poduzetnika početnika vršit će se direktno bez poslovnih banaka pod sljedećim
uvjetima:

– razvojni programi moraju
zadovoljiti osnovne odredbe iz ovih Kriterija,

– najniži iznos kredita:
300.000,00 kn

– najviši iznos kredita:
1.500.000,00 kn

– vlastito učešće poduzetnika:
najmanje 20% (u što je uklju­čena izvedba poslovnog plana, elaborata za
kredite, troškove i dokumentacije za investicijska ulaganja, te ostale
pripremne rad­nje i troškovi za razvojni program)

– kamata: 3% manje od
eskontne stope Hrvatske narodne banke

– ostali uvjeti kredita: kao
po kreditnim uvjetima iz ovih Kriterija

– postupak i način
odobravanja kredita: kao po točki III ovih Kriterija

V. PROGRAMI RESTRUKTURIRANJA PODUZETNIKA

Poduzetnici koji koriste dugoročne razvojne komercijalne kredite kod
poslovnih banaka i udovoljavaju uvjetima iz točke I. ovih Kriterija, mogu biti
sufinancirani sredstvima Fonda uz sub­venciju kamate. Subvencioniranje kamata
korisnika postojećeg kredita poslovnim bankama, vršit će se uz sljedeće uvjete:

– postojeći kreditni programi trebaju udovoljiti Kriterijima za odabir
zahtjeva uz izuzeće minimuma izvoza od 40%

– najniži iznos postojećeg (preostalog) kredita: 1.000.000 kn

– subvencija kamate na odobrenu bankarsku kamatu za:

a) 1% - za izvoznike do 30% od ukupnog prihoda

b) 2% - za izvoznike 30-50% od ukupnog prihoda

c) 3% -za izvoznike preko 50% od ukupnog prihoda.

Fond će temeljem objavljenog javnog poziva i prikupljenih zahtjeva
poduzetnika izvršiti odabir programa, te će posebnim ugovorom s bankom i
poduzetnikom utvrditi način realizacije subvencije kamate.

VI. PROGRAM ZAPOŠLJAVANJA KOOPERANATA

Fond će kreditiranjem financirati projekte kooperanata (pojedinaca ili
obitelji) koji će se kao nezaposlene osobe uključiti u sustav organiziranja
proizvodnje ili usluga za nositelja razvojnih programa po ovim Kriterijima. Za
uključivanje u ovaj program nezaposlene osobe trebaju biti prijavljene na
Hrvatskom zavodu za zapošljavanje najmanje dva mjeseca, a krediti će se
odobravati uz sljedeće uvjete:

– potpisan kooperativni ugovor
između kooperanata i nositelja programa (trgovačko društvo ili zadruga) o
dugoročnoj su­rad­nji od najmanje 2 godine o proizvodnji i plasmanu proizvoda
(usluga)

– nositelj programa treba
organizirati i imati potpisane kooperantske ugovore s najmanje 10 kooperanata –
nezaposlenih osoba za realizaciju ovog programa

– nezaposlena osoba – budući
kooperant treba s HZZZ-om potpisati sporazum da se nakon dobivanja kredita ne
može u roku od 3 godine pojaviti na HZZZ-u kao nezaposlena osoba

– najviši iznos kredita: do
140.000,00 kn

– kamata: 3% niža od eskontne
stope Hrvatske narodne banke

– ostali uvjeti kredita: kao
kod uvjeta za pojedinačne programe, ali s najpovoljnijim uvjetima za tražitelja
kredita.

VII. PROGRAMI PODUZETNIČKE INFRASTRUKTURE

Fond će financirati programe poduzetničke infrastrukture namijenjene za
otvaranje i poticanje poduzetničkih, industrijskih i slobodnih zona,
tehnoloških parkova ili centara, poduzetničkih inkubatora, veletržnica i drugih
srodnih institucija podrške razvoju gospodarstva, kroz ulaganja u
infrastrukturu ili objekte (infrastrukturni i gospodarski projekti).

Korisnici tih sredstava mogu
biti jedinice lokalne/područne samouprave ili tvrtke registrirane za povođenje
ovih programa. Fond će kreditiranje ovih projekata vršiti u suradnji s
poslovnim bankama temeljem prikupljenih projekata, a prema posebnim ugovorima s
nadležnim ministarstvima koja svojim programima sustavno provode mjere razvoja
navedenih institucija.

Kriteriji koje treba ispuniti
tražitelj kredita su:

– utvrđen interes jedinice
lokalne/područne samouprave kroz usvajanje posebnog razvojnog programa

– osiguranje prostornih,
urbanističkih i drugih uvjeta za rad

– ispitan poduzetnički
interes i potencijal za uključivanja poduzetnika u program

– djelomično vlastito
ulaganje u program

– ostali uvjeti koji će se utvrditi posebnim programom i ugovorom s
nadležnim ministarstvima, zavisno od grupe tražitelja kredita.

Kreditiranje po ovom programu, vršit će se prema sljedećim uvjetima:

– najniži iznos kredita 1.000.000, kn

– rok otplate: do 12 godina

– početak otplate: do 3 godine

– vlastito učešće: 20% investicije

– kamata: a) za infrastrukturne projekte – 2% manje od eskontne stope
Hrvatske narodne banke

 b) za gospodarske projekte – 1%
manje od eskontne stope Hrvatske narodne banke

– naknada (trošak obrade): 1% od iznosa kredita

– ostali uvjeti kredita: utvrdit će se posebnim ugovorom za svaku grupu
projekata, odnosno nositelja kredita.

VIII. FINANCIRANJE OSTALIH RAZVOJNIH PROGRAMA

Fond će financirati kroz subvencije kamata, položene depozite za
kreditiranje ili potpore i ostale razvojne gospodarske programe koje
organiziraju nadležna ministarstva ili državne institucije, a u cilju su
razvoja gospodarstva.

Takve programe temeljem posebnih ugovora s nadležnim ministarstvima ili
državnim institucijama usvaja Upravni odbor Fonda.

IX. PROGRAMI OD POSEBNOG ZNAČAJA ZA REPUBLIKU HRVATSKU

Uprava Fonda može predložiti Upravnom odboru da zatraži suglasnost Vlade
Republike Hrvatske za financiranje programa koji ne ispunjavaju ove Kriterije,
a imaju značajnu ulogu u razvoju jedinica lokalne uprave i područne samouprave,
regija ili Republike Hrvatske.

Uprava Fonda će temeljem ovih Kriterija za ovu grupu programa,
pripremiti i predložiti Upravnom odboru način realizacije ovih programa (projekata).

X. ZAVRŠNE ODREDBE

Uprava Fonda će na temelju ovih Kriterija raspisivati javne natječaje za
financiranje razvojnih programa.

Klasa: 010-01/02-07/02
Urbroj: 563-02-01
Zagreb, 27. kolovoza 2002.

Predsjednik
Upravnog odbora
**dr. Mato Crkvenac,** v. r.

Ostalo, NN 100/2002-1653
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)